pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐบาลเตรียมพร้อมรับมืออากาศแปรปรวน มั่นใจสถานการณ์น้ำไม่ท่วมซ้ำรอยปี 54 แน่นอน
วันจันทร์ที่ 11 เมษายน 2565
รัฐบาลเตรียมพร้อมรับมืออากาศแปรปรวน มั่นใจสถานการณ์น้ําไม่ท่วมซ้ํารอยปี 54 แน่นอน
รัฐบาลเตรียมพร้อมรับมืออากาศแปรปรวน มั่นใจสถานการณ์น้ําไม่ท่วมซ้ํารอยปี 54 แน่นอน
วันที่ 11 เมษายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า จากสภาพอากาศแปรปรวน มีฝนตกหนักและอากาศหนาวเย็นในช่วงต้นเดือน เม.ย.65 ที่ผ่านมา ซึ่งสถานการณ์คล้ายคลึงกับเมื่อปี 54 จนทําให้หลายฝ่ายเกิดความกังวลเกี่ยวกับสถานการณ์น้ําในช่วงฤดูฝนที่กําลังมาถึง อาจซ้ํารอยมหาอุทกภัยน้ําท่วมใหญ่ในปี 2554 ในเรื่องนี้ กองอํานวยการน้ําแห่งชาติ (กอนช.) รายงานว่า การคาดการณ์ปริมาณฝนช่วงน้ําหลากยังต่ํากว่าค่าปกติ และแหล่งน้ํายังสามารถเก็บน้ําได้อีกจํานวนมาก ขอให้ประชาชนเชื่อมั่นมาตรการเตรียมความพร้อมรับมือฤดูฝนของรัฐบาล จะไม่เกิดเหตุการณ์น้ําท่วมซ้ํารอยปี 2554 อย่างแน่นอน
ทั้งนี้ กอนช. ได้ติดตามสภาพภูมิอากาศอย่างต่อเนื่องพบว่า อากาศค่อนข้างแปรปรวนตั้งแต่ช่วงเดือน ม.ค.-มี.ค. 65 มีปริมาณฝนตกมากกว่าค่าปกติ 107% เช่นเดียวกับปริมาณฝนในช่วงเดือน เม.ย. 65 และ มิ.ย. 65 ที่กรมอุตุนิยมวิทยาได้คาดการณ์ปริมาณฝนจะตกมากกว่าค่าปกติ สําหรับเดือน พ.ค. 65 และช่วงเดือน ก.ค.-ก.ย.6 5 ซึ่งเป็นช่วงที่เกิดภาวะน้ําท่วมใหญ่ในปี 54 คาดการณ์ปริมาณฝนจะตกน้อยกว่าค่าเฉลี่ยปกติ และน้อยกว่าปริมาณฝนที่ตกในปี 54
สําหรับปริมาณน้ําต้นทุนในแหล่งน้ําต่าง ๆ ทั่วประเทศ ช่วงต้นเดือน เม.ย. 65 มีปริมาณ 58,525 ล้าน ลบ.ม. หรือ 62 % ของปริมาณการกักเก็บ สามารถรองรับน้ําหลากได้อีกถึง 28,000 ล้าน ลบ.ม. โดยเฉพาะในลุ่มน้ําที่สําคัญ ได้แก่ ลุ่มน้ําเจ้าพระยา ลุ่มน้ํามูล และลุ่มน้ําชี รวมถึงแหล่งน้ําธรรมชาติ ได้มีการเตรียมการขุดลอกเพื่อรองรับน้ําหลาก อีกทั้งแหล่งน้ําที่มีการพัฒนาเพิ่มเติมในช่วงปี 63-64 ที่ได้รับการสนับสนุนงบกลางจากรัฐบาลที่กระจายอยู่ทั่วประเทศกว่า 2.6 หมื่นแห่ง ถือเป็นอีกส่วนสําคัญที่จะเข้ามาช่วยเก็บกักน้ําฝนชะลอน้ําหลากได้เช่นกัน ดังนั้น หากพิจารณาจากปริมาณฝนที่จะตก และขีดความสามารถในการกักเก็บน้ําของแหล่งน้ําที่มีอยู่แล้ว สถานการณ์น้ําในปีนี้จะไม่ซ้ํารอยหรือเกิดวิกฤตเหมือนปี 2554
“นายกรัฐมนตรีกําชับหน่วยงานที่เกี่ยวข้องให้บูรณาการ และติดตามการดําเนินงานอย่างต่อเนื่อง พร้อมทั้งให้เร่งรัดการจัดทําแผนปฏิบัติการของแต่ละหน่วยงานให้แล้วเสร็จก่อนที่จะเข้าสู่ฤดูฝนปี 65 เพื่อเป็นการเตรียมพร้อมรับมือและสร้างความมั่นใจให้กับประชาชนว่า สถานการณ์น้ําปีนี้จะไม่เหมือนปี 54 อย่างแน่นอน” นางสาวรัชดาฯ ย้ํา
รัฐบาลไทย-ข่าวทำเนียบรัฐบาล-ก.อุตฯ เข้ม หนาวนี้ภาคอุตสาหกรรมต้องไม่สร้างปัญหา PM2.5
วันจันทร์ที่ 27 ธันวาคม 2564
ก.อุตฯ เข้ม หนาวนี้ภาคอุตสาหกรรมต้องไม่สร้างปัญหา PM2.5
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม สั่งการให้กรมโรงงาน ปูพรมตรวจกํากับโรงงานอย่างเข้มงวด ตลอดฤดูหนาวนี้
ก.อุตฯ เข้ม หนาวนี้ภาคอุตสาหกรรมต้องไม่สร้างปัญหา PM2.5
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า ได้สั่งการให้กรมโรงงาน ปูพรมตรวจกํากับโรงงานอย่างเข้มงวด ตลอดฤดูหนาวนี้ เน้นตรวจโรงงานที่มีกระบวนการเผาไหม้ โรงงานที่มีการใช้หม้อน้ํา โรงงานหลอมเหล็กหรือโลหะ โรงงานผลิตคอนกรีตผสมเสร็จ และโรงงานผลิตแอสฟัสติก ที่มีความเสี่ยงที่จะก่อให้เกิดฝุ่นละอองขนาดเล็ก (PM2.5) ในกรุงเทพฯ และปริมณฑล จํานวน 2,570 โรงงาน โดยแบ่งเป็นโรงงานในพื้นที่กรุงเทพมหานคร 268 โรงงาน โรงงานในเขตปริมณฑล (นครปฐม นนทบุรี ปทุมธานี สมุทรปราการ สมุทรสาคร) จํานวน 2,245 โรงงาน โรงงานที่ตั้งในเขตประกอบการ จํานวน 6 เขต รวม 35 โรงงาน และโรงงานรีไซเคิล     กากอุตสาหกรรมและเตาเผากากของเสีย จํานวน 32 โรงงาน ตั้งเป้าตรวจเสร็จก่อนสิ้นปี 2564 พร้อมกําชับผู้ประกอบการวางแผนการผลิต และควบคุมดูแลการประกอบกิจการ ให้อยู่ในเกณฑ์มาตรฐาน ย้ําต้องดูแลรักษาระบบบําบัดมลพิษอากาศให้มีประสิทธิภาพตลอดเวลา หากพบการกระทําผิด จะให้สั่งหยุดประกอบกิจการทันที
นายวันชัย พนมชัย อธิบดีกรมโรงงานอุตสาหกรรม (กรอ.) กล่าวต่อว่า ในช่วงฤดูหนาว การหมุนเวียนของอากาศไม่ดี ทําให้มีฝุ่นละอองขนาดเล็ก (PM 2.5) สะสมจํานวนมาก กรอ. จึงดําเนินการเชิงรุก เพื่อสร้างความเชื่อมั่นให้กับประชาชนว่า การประกอบกิจการโรงงานจะไม่ส่งผลกระทบต่อพี่น้องประชาชน ด้วยการนํารถตรวจวัดคุณภาพอากาศเคลื่อนที่ เร่งตรวจวัดคุณภาพอากาศทั่วไป โดยรอบพื้นที่เขตประกอบการและพื้นที่โรงงานหนาแน่น จํานวน 12 พื้นที่ รวม 130 จุด ซึ่งจะดําเนินการต่อเนื่องทั้งปี รวมทั้งสิ้น 516 จุด รวมถึงจะทําการตรวจวัดฝุ่นละอองจากปล่องระบายของโรงงานเพิ่มอีก 104 โรงงานอย่างต่อเนื่อง เพื่อเฝ้าระวังไม่ให้โรงงานสร้างความเดือดร้อน หรือก่อให้เกิดผลกระทบต่อชุมชน อีกทั้งเป็นการป้องปรามให้โรงงานประกอบกิจการด้วยความระมัดระวังอีกด้วย
“นอกจากนี้ กรอ. ได้เร่งปรับปรุงระบบตรวจสอบมลพิษระยะไกล และปรับปรุงกฎหมาย ให้โรงงานที่มีความเสี่ยงด้านมลพิษอากาศ ต้องติดตั้งเครื่องมือตรวจวัดมลพิษทางอากาศจากปล่องแบบอัตโนมัติ หรือ CEMS ที่รายงานข้อมูลแบบเรียลไทม์มายัง กรอ. คาดว่าจะมีโรงงานทั่วประเทศเข้าข่ายต้องติดตั้งเครื่องมือเพิ่มทั้งหมด 600 โรงงาน รวม 1,300 ปล่อง จากเดิมที่มีการติดตั้งอยู่แล้วจํานวน 855 ปล่อง เพื่อให้การกํากับดูแลการระบายมลพิษจากโรงงาน  มีประสิทธิภาพ และครอบคลุมปัญหาด้านฝุ่นละอองอย่างทั่วถึง” อธิบดีกรมโรงงานฯ กล่าวปิดท้าย
รัฐบาลไทย-ข่าวทำเนียบรัฐบาล-PM urges public to continue to strictly follow“COVID free setting” and “universal prevention”despite ease of COVID-19 measures
วันเสาร์ที่ 22 มกราคม 2565
PM urges public to continue to strictly follow“COVID free setting” and “universal prevention”despite ease of COVID-19 measures
PM urges public to continue to strictly follow“COVID free setting” and “universal prevention”despite ease of COVID-19 measures
January 21, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-chaurgedbusinesses and the public to continue to comply with the “COVID Free Setting” and “universal prevention” against the COVID-19 despite the Center for COVID-19 Situation Administration (CCSA)’s approval to decrease thenumber of orange zonesto 44 provinces from 69 provinces.They are strongly advised to receive 2 shots of vaccination and a booster shot, regularly conduct ATK test, and not to go to risky places.
The newly 25 rezoned provinces will bedesignatedas yellow zones(close surveillance), while thenumber oftourism-pilot(blue) zones remain the same (8 provinces). CCSA also approvedease of measure to allow restaurant opening and dine-in in the 44 orange provinces.Thiswill take effect from January 24, 2022 onward.
With regard to the entering into the Kingdom, from February 1, 2022, fully vaccinated travelers from any country around the worldmay nowapply for a TEST & GO Thailand Pass up to 60 days in advance.All new TEST & GO applications must submitaproof of prepayment for 2 separate nights of accommodation at government-approved hotel/s, such as, SHA Extra Plus (SHA++), AQ, OQ, or AHQ on Day 1 and Day 5, and the expenses for 2 RT-PCR tests on Day 1 and Day 5. The prepayment for Day 1 must include an accommodation, a test and a prearranged transfer from the airport to the hotel.
รัฐบาลไทย-ข่าวทำเนียบรัฐบาล-รัฐบาลเดินหน้าผลักดันโครงการส่งเสริมอาชีพการเลี้ยงโค เพื่อพัฒนาคุณภาพชีวิต ฯ ขอให้ประชาชนเชื่อมั่นในศักยภาพและความตั้งใจ
วันเสาร์ที่ 30 เมษายน 2565
รัฐบาลเดินหน้าผลักดันโครงการส่งเสริมอาชีพการเลี้ยงโค เพื่อพัฒนาคุณภาพชีวิต ฯ ขอให้ประชาชนเชื่อมั่นในศักยภาพและความตั้งใจ
รัฐบาลเดินหน้าผลักดันโครงการส่งเสริมอาชีพการเลี้ยงโค เพื่อพัฒนาคุณภาพชีวิต ฯ ขอให้ ประชาชนเชื่อมั่นในศักยภาพและความตั้งใจ
วันนี้(30เมษายน2565)เวลา11.00น.ณเทิดไทฟาร์มตําบลวังใหญ่อําเภอศรีสําโรงจังหวัดสุโขทัยภายหลังเปิดโครงการไกล่เกลี่ยหนี้สินหาช่องทางทํากินขจัดสิ้นความยากจนฯเยี่ยมชมโครงการส่งเสริมอาชีพการเลี้ยงโคเพื่อพัฒนาคุณภาพชีวิตภายใต้การดําเนินงานของกองทุนหมู่บ้านและชุมชนเมืองพื้นที่ต้นแบบจังหวัดสุโขทัยโดยรัฐบาลได้สนับสนุนงบประมาณในการดําเนินโครงการจํานวน50ล้านบาทเพื่อให้ประชาชนจํานวน1,000ครอบครัวยืมเป็นทุนในการซื้อพ่อพันธ์ุแม่พันธ์ุโคเพื่อสร้างงานสร้างรายได้ให้กับครอบครัว
นายสมศักดิ์ฯกล่าวว่าโครงการส่งเสริมอาชีพการเลี้ยงโคเพื่อพัฒนาคุณภาพชีวิตจะนําร่องในพื้นที่สมาชิกกองทุนหมูบ้านของจังหวัดสุโขทัยใช้เวลาในการดําเนินการ5ปีโดยในช่วงเวลา1-2ปีสมาชิกไม่ต้องเสียค่าบริหารจัดการใดๆและไม่ต้องเสียดอกเบี้ยจากเงินยืมในช่วงปีที่3-4สมาชิกจะต้องเสียดอกเบี้ยค่าบริหารจัดการร้อยละ2บาทซึ่งถือว่าเป็นอัตราดอกเบี้ยที่ต่ํามากพร้อมให้ความเชื่อมั่นกับเกษตรกรผู้เลี้ยงโคเรื่องการตลาดขอให้มั่นใจตนเองและรัฐบาลพร้อมเจรจาหารือกับหน่วยงานที่เกี่ยวข้องผลักดันการส่งออกเนื้อวัวสร้างรายได้ที่มั่นคงอย่างแน่นอน
นายอนุชาฯกล่าวว่าสมาชิกที่เข้าร่วมโครงการจะได้รับโอกาสพัฒนาคุณภาพชีวิตความเป็นอยู่ที่ดีขึ้นเป็นช่องทางทํากินประชาชนส่วนใหญ่ทําการเกษตรต้องอาศัยปัจจัยหลายๆอย่างทั้งสภาพอากาศราคาตามกลไกลตลาดส่วนการเรื่องวัวถือเป็นอาชีพที่มีรายได้แน่นอนสามารถสร้างเงินให้กับผู้เลี้ยงขอแค่มีวินัยมีความตั้งใจอดทนในช่วง2ปีแรกหลังจากนั้นจะเห็นผลกําไรซึ่งถือว่าคุ้มค่ามากสําหรับพี่น้องประชาชนในการประกอบอาชีพที่ใช้ต้นทุนค่อนข้างน้อยพร้อมผลักดันให้โครงการดังกล่าวขยายไปยังสมาชิกกองทุนหมู่บ้านทั่วประเทศ
"ขอให้พี่น้องกองทุนหมู่บ้านเชื่อมั่นในศักยภาพของรัฐบาลภายใต้การนําของพลเอกประยุทธ์จันทร์โอชานายกรัฐมนตรีเชื่อในความตั้งใจของตนเองและของคณะผู้บริหารฯที่มุ่งหวังที่จะสร้างเงินสร้างงานสร้างอาชีพไม่สร้างหนี้ให้สมาชิกอย่างแน่นอน"นายอนุชาฯเน้นย้ํา
_______
รัฐบาลไทย-ข่าวทำเนียบรัฐบาล-กรมบังคับคดีเปิดช่องทางออนไลน์ในการวางชำระเงินและขอรับเงินในคดีแพ่ง ลดสัมผัส เลี่ยงโควิด
วันจันทร์ที่ 30 สิงหาคม 2564
กรมบังคับคดีเปิดช่องทางออนไลน์ในการวางชําระเงินและขอรับเงินในคดีแพ่ง ลดสัมผัส เลี่ยงโควิด
....
กรมบังคับคดีเปิดช่องทางการให้บริการในการวางชําระเงินและการขอรับเงินในคดีแพ่งผ่านระบบอิเล็กทรอนิกส์เพื่ออํานวยความสะดวกให้กับประชาชนไม่ต้องเดินทางมาติดต่อราชการด้วยตนเอง ลดการสัมผัส ในช่วงการแพร่ระบาดของโควิด-19
.
สามารถวางชําระเงินคดีแพ่งผ่านระบบอิเล็กทรอนิกส์ (e-Filing) ในกรณียื่นคําร้องขอตั้งเรื่องยึดทรัพย์ และอายัดทรัพย์โดยคู่ความ ผู้มีส่วนได้เสีย ผ่านเว็บไซต์www.led.go.thในหัวข้อ “E-SERVICE”และกดเลือกระบบ “การยื่นคําร้องทางอิเล็กทรอนิกส์” และพิมพ์ใบแจ้งการชําระเงิน (PAY IN SLIP) ไปชําระเงินผ่านธนาคารกรุงไทย จํากัด (มหาชน) ทุกสาขาทั่วประเทศ หรือชําระเงินผ่านระบบธนาคาร (mobile-banking) ได้ที่ธนาคารทุกแห่งทั่วประเทศ
.
ส่วนการขอรับเงินในคดีแพ่ง คู่ความ ผู้มีส่วนได้เสีย สามารถยื่นคําร้องขอรับเงินพร้อมแนบสําเนาสมุดบัญชีธนาคารเพื่อรับเงินโอนส่วนได้ต่างๆ เข้าบัญชี โดยผู้รับจะต้องเป็นผู้เสียค่าธรรมเนียมในการโอน (หากมี) ซึ่งกรมบังคับคดีจะโอนเงินเข้าบัญชีของผู้ที่เป็นตัวความเท่านั้น
.
สอบถามข้อมูลเพิ่มเติม ผ่านทางไลน์ Open Chat ที่เว็บไซต์www.led.go.thคลิก “E-SERVICE” กดเลือกระบบ “ช่องทางติดต่อหน่วยงานสังกัดกรมบังคับคดีในช่วงสถานการณ์โควิด” และสแกน QR Code ของหน่วยงานที่ต้องการติดต่อได้เลย
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ให้ความสำคัญกับกลุ่มเปราะบาง เดินหน้าส่งเสริมการประกอบอาชีพให้ผู้พิการภายหลังยุคโควิด-19
วันพฤหัสบดีที่ 23 ธันวาคม 2564
โฆษกรัฐบาลเผย นายกฯ ให้ความสําคัญกับกลุ่มเปราะบาง เดินหน้าส่งเสริมการประกอบอาชีพให้ผู้พิการภายหลังยุคโควิด-19
โฆษกรัฐบาลเผย นายกฯ ให้ความสําคัญกับกลุ่มเปราะบาง เดินหน้าส่งเสริมการประกอบอาชีพให้ผู้พิการภายหลังยุคโควิด-19
นาย ธนกร วังบุญคงชนะ โฆษกประจําสํานักนายกรัฐมนตรี เปิดเผยว่า รัฐบาลให้ความสําคัญกับคนทุกกลุ่มในสังคม โดยเฉพาะอย่างยิ่ง ตามนโยบายของ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่ให้ความสําคัญกับโอกาสในสังคมเพื่อให้กลุ่มเปราะบางทุกคนมีการพัฒนาเพื่อคุณภาพชีวิตที่ดีขึ้น หนึ่งตัวอย่างที่ชัดเจนคือได้เปิดโอกาสให้ศูนย์พัฒนาและฝึกอบรมคนพิการแห่งเอเชียและแปซิฟิก (The Asia-Pacific Development Center on Disability: APCD) เข้ามาถ่ายทําโครงการแลกเปลี่ยนความรู้เพื่อเผยแพร่ประเด็นธุรกิจที่คนพิการมีส่วนร่วม (Disability Inclusive Business: DIB) ณ ร้าน APCD 60+ Plus Bakery and Chocolate Café สาขาทําเนียบรัฐบาล เมื่อวันที่ 20 – 22 ธันวาคม 2564 ซึ่งถือเป็นการประชาสัมพันธ์ความสามารถ ส่งเสริมโอกาสในการประกอบอาชีพให้ผู้พิการและกลุ่มเปราะบาง
ทั้งนี้ พลเอก ประยุทธ์ จันทร์โอชา นายกรัฐมนตรี ได้มาเป็นประธานในพิธีเปิดร้าน เมื่อวันที่ 7 สิงหาคม 2563 เพื่อประชาสัมพันธ์และเผยแพร่การส่งเสริมโอกาสให้ผู้พิการสามารถฝึกอาชีพและให้ดําเนินธุรกิจได้ด้วยตนเองอย่างยั่งยืน ด้วยการฝึกอบรมในรูปแบบการฝึกจากสถานที่จริง ปฏิบัติจริง และขายจริง สะท้อนเจตนารมณ์ของรัฐบาลในการทําตามพันธะสัญญาที่จะดูแลคนไทยทุกกลุ่ม โดยเฉพาะกลุ่มเปราะบาง
โฆษกรัฐบาลกล่าวว่า ศูนย์พัฒนาและฝึกอบรมคนพิการแห่งเอเชียและแปซิฟิก (APCD) เป็นศูนย์พัฒนาระดับภูมิภาคเอเชียและแปซิฟิกสําหรับคนพิการในภูมิภาคนี้ ก่อตั้งขึ้นในกรุงเทพฯ เป็นผลสืบเนื่องจากทศวรรษคนพิการแห่งภูมิภาคเอเชียและแปซิฟิก ในปี 2536-2545 และความร่วมมือระหว่างกระทรวงการพัฒนาสังคมและความมั่นคงของมนุษย์ รัฐบาลไทย องค์การความร่วมมือระหว่างประเทศแห่งญี่ปุ่น (JICA) รัฐบาลญี่ปุ่น APCD ได้รับการรับรองอย่างเป็นทางการจากคณะกรรมาธิการเศรษฐกิจและสังคมแห่งสหประชาชาติสําหรับเอเชียและแปซิฟิก หรือ แอสแคป (Economic and Social Commission for Asia and the Pacific: ESCAP) เพื่อเป็นหน่วยงานหลักในการสร้างความร่วมมือเพื่อส่งเสริมสิทธิสําหรับคนพิการในภูมิภาคเอเชียและแปซิฟิก
รัฐบาลไทย-ข่าวทำเนียบรัฐบาล-รัฐบาลยืนยันไม่เคยทอดทิ้งชาวสวนทุเรียน กางแผนเจรจาส่งออกผลไม้ไปจีน4ประเด็น พร้อมขยายตลาดสู่ตะวันออกกลาง
วันจันทร์ที่ 14 มีนาคม 2565
รัฐบาลยืนยันไม่เคยทอดทิ้งชาวสวนทุเรียน  กางแผนเจรจาส่งออกผลไม้ไปจีน4ประเด็น พร้อมขยายตลาดสู่ตะวันออกกลาง
รัฐบาลยืนยันไม่เคยทอดทิ้งชาวสวนทุเรียน  กางแผนเจรจาส่งออกผลไม้ไปจีน4ประเด็น พร้อมขยายตลาดสู่ตะวันออกกลาง
วันที่ 14 มี.ค. 65 นางสาวรัชดา ธนาดิเรก รองโฆษกประจําสํานักนายกรัฐมนตรี ชี้แจงประเด็นการส่งออกผลไม้ไทยไปยังประเทศจีน ซึ่งได้รับผลกระทบจากนโยบาย Zero-Covid ของจีน ที่มีการตรวจตราอย่างเข้มงวด ณ ด่านโหย่วอี้กวาน ผิงเสียง ตงซิง และโมฮ่าน ทําให้การจราจรติดขัด ส่งผลกระทบต่อการส่งออกผลไม้ของทุกประเทศไม่ใช่เฉพาะไทยเท่านั้น ซึ่งรัฐบาลได้บูรณาการการทํางานหลายกระทรวง พร้อมทั้งหารือฝ่ายจีนมาอย่างต่อเนื่อง เพื่อให้การขนส่งสินค้าไทยมีความคล่องตัว ไม่เกิดความเสียหาย และเร่งขยายตลาดสู่ประเทศตะวันออกกลางมากขึ้น มั่นใจปีนี้ส่งออกสินค้าเกษตรโตแน่นอน
นางสาวรัชดากล่าวว่า รัฐบาลไม่เคยนิ่งนอนใจต่อการแก้ปัญหาการส่งสินค้าข้ามพรมแดนไปจีน นับตั้งแต่เริ่มมีการแพร่ระบาดของโควิด-19 กระทรวงเกษตรและสหกรณ์ กระทรวงพาณิชย์ และกระทรวงการต่างประเทศ ได้บูรณาการการทํางาน ประสานกับทางการจีนมาอย่างต่อเนื่อง และได้แก้ปัญหาข้อติดขัดที่เกิดขึ้นเป็นระยะ ๆ จนทําให้การส่งออกผลไม้ในปี 2563 มีมูลค่า 91,000 ล้านบาท และปี 2564 เพิ่มเป็น 160,000 ล้านบาท เฉพาะทุเรียนกว่าหนึ่งแสนล้านบาท
มากไปกว่านั้นรัฐบาลได้หารือกับทางจีนในหลายประเด็น กล่าวคือ 1) ขอให้ล้งไทยที่ผ่านกระบวนการอบรมหลักสูตร “ล้งปลอดโควิด-19” มี GMP Plus รับรอง ซึ่งอบรมไปแล้วกว่า 400 แห่ง สามารถผ่านด่านจีนได้โดยไม่ต้องเปิดทุกตู้ 2) การขนส่งบนเส้นทางรถไฟจีน-ลาวโดยการปิดตู้ที่ประเทศลาว และส่งไปคุนหมิงโดยไม่ต้องแวะตรวจที่ด่านโมฮ่านเพื่อให้สามารถส่งทุเรียนและผลไม้เศรษฐกิจอื่น ๆทางรางได้ตั้งแต่เดือน มีนาคมปีนี้ 3) เสนอให้มีการประชุมหารือกับประเทศจีน ลาวและเวียดนามเพื่อตกลงมาตรการร่วมกันเรื่อง protocol ในการเปิด-ปิดด่านชายแดนต่าง ๆ และ 4) เสนอให้ด่านมี Green Lane สําหรับผลไม้ไทยเป็นการเฉพาะ
ขณะเดียวกัน นายเฉลิมชัย ศรีอ่อน รัฐมนตรีว่าการกระทรวงเกษตรฯ ได้สั่งการให้มีมาตรการรองรับปัญหาผลไม้เศรษฐกิจล่วงหน้าทั้งระบบปี 2565 ประกอบด้วย 1) การรองรับเหตุการณ์ไม่ปกติ 2) การช่วยเหลือในการกระจายสินค้า ควบคุมคุณภาพ และกระตุ้นการบริโภคผลไม้ 3) การช่วยเหลือสนับสนุนการส่งออกผลไม้ไทย 4) การแปรรูปสร้างมูลค่าเพิ่มผลไม้ และ 5) การช่วยเหลือเยียวยาและฟื้นฟูเกษตรกรที่ได้รับผลกระทบจากเหตุการณ์ไม่ปกติ สําหรับตลาดใหม่ที่กระทรวงพาณิชย์และกระทรวงเกษตรฯ เร่งทําการตลาดอยู่คือตลาดในภูมิภาคตะวันออกกลาง อาทิ ซาอุดีอาระเบีย และสหรัฐอาหรับเอมิเรตส์ ซึ่งที่ผ่านมามีความต้องการผลไม้สดจากไทยจํานวนมากขึ้นและหลากหลายชนิด เช่น เงาะ มังคุด ลําใย มะม่วง ทุเรียน เป็นต้น
“นอกจากการไปเยือนซาอุดีอาระเบียอย่างเป็นทางการของนายกรัฐมนตรี ที่จะนําไปสู่โอกาสทองการส่งออกสินค้าอุตสาหกรรมและสินค้าเกษตรของไทยแล้ว ล่าสุด การเจรจาหารือระหว่างรัฐมนตรีเฉลิมชัยฯ กับรัฐมนตรีด้านการค้าระหว่างประเทศแห่งสหรัฐอาหรับเอมิเรตส์ ณ เมืองดูไบ เมื่อสัปดาห์ที่ผ่านมา จะนําไปสู่การส่งเสริมการค้าสินค้าเกษตรและอาหารอย่างแน่นอน ซึ่งมีมูลค่ารวมประมาณ หมื่นกว่าล้านบาท/ปี และมีอัตราการเติบโตเฉลี่ยร้อยละ 4.6” นางสาวรัชดา กล่าว
รัฐบาลไทย-ข่าวทำเนียบรัฐบาล-การรถไฟแห่งประเทศไทย เปิดไทม์ไลน์ซ่อมถนนกำแพงเพชร 6
วันพุธที่ 26 มกราคม 2565
การรถไฟแห่งประเทศไทย เปิดไทม์ไลน์ซ่อมถนนกําแพงเพชร 6
พร้อมเปิดให้บริการได้ภายในเดือนมีนาคมนี้
การรถไฟแห่งประเทศไทย (รฟท.) กระทรวงคมนาคม แจ้งความคืบหน้าในการดําเนินการแก้ไขปรับปรุงและการพิจารณารูปแบบการจัดการจราจรในช่วงปรับปรุงซ่อมแซมถนนกําแพงเพชร 6 เลียบทางรถไฟช่วงดอนเมือง - หลักสี่ โดยได้มีการประชุมหารือร่วมกับสํานักงานเขตดอนเมือง สน.ดอนเมือง เห็นควรให้มีการจัดทําป้ายเตือน ป้ายปิดเพื่อเบี่ยงเส้นทางจราจร รวมทั้งติดตั้งไฟฟ้าแสงสว่างให้เพียงพอ โดยเฉพาะบริเวณจุดกลับรถบริเวณ AOT กับถนนเชิดวุฒากาศ ที่อาจส่งผลกระทบต่อการสัญจรของประชาชน เร่งให้มีการจัดทําป้ายประชาสัมพันธ์ให้ประชาชนรับทราบล่วงหน้า เนื่องจากถนนดังกล่าวมีปริมาณการจราจรค่อนข้างมากในช่วงเช้าและเย็น
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย กล่าวว่า รฟท. ได้รับการยืนยันจาก บมจ. อิตาเลียนไทย ซึ่งเป็นผู้รับผิดชอบก่อสร้างโครงการระบบรถไฟชานเมืองสายสีแดง (ช่วงบางซื่อ - รังสิต) จะสามารถดําเนินการเข้าพื้นที่เพื่อปรับปรุงและปิดเส้นทางการจราจรบางส่วนในจุดที่ 1 ได้ในวันที่ 1 กุมภาพันธ์ 2565 นี้ โดยในวันที่ 25 มกราคมที่ผ่านมา ได้เข้าสํารวจตําแหน่งเพื่อกําหนดขอบเขตที่จะทําการซ่อมแซมแก้ไขเรียบร้อยแล้ว ส่วน บมจ. อิตาเลียนไทย อยู่ระหว่างดําเนินงานเตรียมการประชาสัมพันธ์จัดทําป้ายเตือน ป้ายเบี่ยงเส้นทางตามมติของที่ประชุมที่ได้หารือร่วมกับรฟท. และสํานักงานเขตดอนเมือง สน.ดอนเมือง รวมทั้งจัดเตรียมอุปกรณ์ต่าง ๆ ก่อนเข้าดําเนินการ เพื่อความปลอดภัยของผู้สัญจรในระหว่างการก่อสร้าง
ทั้งนี้รฟท. ต้องขอภัยในความไม่สะดวกของพี่น้องประชาชนผู้ใช้รถใช้ถนนในเส้นทางดังกล่าว โดยจะดําเนินการดูแลให้การซ่อมแซมเป็นไปอย่างเรียบร้อย โดยคาดว่าจะสามารถดําเนินการแล้วเสร็จได้ครบทุกจุดภายใน 2 เดือน โดยมีรายละเอียด ดังนี้
จุดที่ 1 จากบริเวณช่วงสะพานรถยนต์ กม.22+642 จนถึงแยก กม.23+800 ระยะทาง 1.158 กม. มี 4 ช่องจราจร ปิดซ่อมแซมครั้งละ 2 ช่องจราจร ใช้ระยะเวลาซ่อมบํารุง 30 วัน ตั้งแต่วันที่ 1 ก.พ. - 2 มี.ค. 65 โดยจะทําการรื้อผิวแอสฟัลต์ (Asphalt) ออก และทําการปรับชั้นทางตลอดแนวให้เรียบเสมอกันก่อนจะคืนผิว แอสฟัลติก (Asphaltic) เพื่อให้สภาพถนนเรียบและสัญจรได้อย่างปลอดภัย
จุดที่ 2 จากบริเวณช่วง สน.ดอนเมืองจนถึงแยกนายใช้ ระยะทาง 1 กม. มี 4 ช่องจราจร ใช้ระยะเวลาซ่อมบํารุง 7 วัน ตั้งแต่วันที่ 3 - 9 มี.ค. 65 จะซ่อมแซมผิวจราจรตามช่องจราจรเฉพาะจุดที่ปูดนูน เป็นลูกคลื่นให้เรียบและเปิดผิวจราจร แอสฟัลต์ (Asphalt) และช่องจราจรที่ติดกับเกาะกลางแบริเออร์ที่มีผิวจราจรทรุดตัว ฝั่งสน.ดอนเมือง ทําการปรับชั้นทางตลอดแนวเกาะกลาง
จุดที่ 3 บริเวณใต้สถานีดอนเมืองตลอดแนว ระยะทาง 800 เมตร มี 4 ช่องจราจร ใช้ระยะเวลาซ่อมบํารุง 7 วัน ตั้งแต่วันที่ 10 - 16 มี.ค. 65 จะซ่อมแซมผิวจราจรตามช่องจราจรเฉพาะจุดที่ปูดนูนและเป็นลูกคลื่น ให้เรียบตลอดแนวและเปิดผิวจราจร แอสฟัลต์ (Asphalt) ด้านที่ติดกับเกาะกลางฝั่งสน.ดอนเมือง เพื่อทําการปรับชั้นทางตลอดแนวเกาะกลาง
จุดที่ 4 จากสถานีการเคหะถึงหน้าสํานักงานเขตดอนเมือง ระยะทาง 1.5 กม. มี 4 ช่องจราจร ใช้ระยะเวลาซ่อมบํารุง 10 วัน ตั้งแต่วันที่ 17 - 26 มี.ค. 65 จะซ่อมแซมผิวจราจรตามช่องจราจรตลอดแนว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ พร้อมเดินทางร่วมการประชุมอาเซียน-สหรัฐฯ สมัยพิเศษ ซึ่งจัดขึ้นเป็นครั้งที่ 2 เชื่อมั่นพร้อมสนับสนุนให้สหรัฐฯ มีบทบาทสร้างสรรค์ในภูมิภาค
วันอาทิตย์ที่ 8 พฤษภาคม 2565
โฆษกรัฐบาลเผย นายกฯ พร้อมเดินทางร่วมการประชุมอาเซียน-สหรัฐฯ สมัยพิเศษ ซึ่งจัดขึ้นเป็นครั้งที่ 2 เชื่อมั่นพร้อมสนับสนุนให้สหรัฐฯ มีบทบาทสร้างสรรค์ในภูมิภาค
โฆษกรัฐบาลเผย นายกฯ พร้อมเดินทางร่วมการประชุมอาเซียน-สหรัฐฯ สมัยพิเศษ ซึ่งจัดขึ้นเป็นครั้งที่ 2 เชื่อมั่นพร้อมสนับสนุนให้สหรัฐฯ มีบทบาทสร้างสรรค์ในภูมิภาค
วันที่ 8 พ.ค. 65 นายธนกร วังบุญคงชนะ โฆษกประจําสํานักนายกรัฐมนตรี เปิดเผย ต่อกรณีที่ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมมีกําหนดเข้าร่วมการประชุมสุดยอดอาเซียน-สหรัฐฯ สมัยพิเศษ ซึ่งจะจัดขึ้นระหว่างวันที่ 12 - 13 พฤษภาคม 2565 ณ กรุงวอชิงตัน สหรัฐอเมริกา โดยการประชุมดังกล่าวจัดขึ้นโดยการทาบทามของสหรัฐฯ มีวัตถุประสงค์เพื่อเฉลิมฉลองวาระครบรอบ 45 ปี ความสัมพันธ์อาเซียน-สหรัฐฯ ทั้งนี้ ความสัมพันธ์อาเซียน-สหรัฐฯ เริ่มต้นอย่างเป็นทางการเมื่อปี 2520 และได้ยกระดับเป็นหุ้นส่วนเชิงยุทธศาสตร์เมื่อปี 2558 โดยทั้งสองฝ่ายดําเนินความร่วมมืออย่างครอบคลุมทั้ง 3 เสาของประชาคมอาเซียน ทั้งด้านการเมืองความมั่นคง เศรษฐกิจ และสังคมและวัฒนธรรม เพื่อสนับสนุนการบูรณาการและการพัฒนา ในภูมิภาคให้ก้าวหน้า
นายธนกรกล่าวว่า สหรัฐฯ เป็นคู่ค้าทางด้านเศรษฐกิจที่สําคัญเป็นอันดับ 2 และเป็นแหล่งเงินทุนอันดับ 1 ของอาเซียน ทั้งนี้ ในช่วงการแพร่ระบาดของโควิด-19 สหรัฐฯ ได้ให้ความช่วยเหลือแก่ประเทศสมาชิกอาเซียน รวมเป็นเงินมากกว่า 200 ล้านดอลลาร์สหรัฐ รวมทั้งบริจาควัคซีนให้แก่ประเทศในภูมิภาคแล้วกว่า 91 ล้านโดส โดยเชื่อมั่นว่าการเดินทางร่วมการประชุมของนายกรัฐมนตรีครั้งนี้ จะนํามาซึ่งความร่วมมือระหว่างอาเซียน-สหรัฐฯ เพื่อขับเคลื่อนการฟื้นฟูและการเติบโตอย่างยั่งยืนของภูมิภาค ในยุคหลังโควิด-19
รัฐบาลไทย-ข่าวทำเนียบรัฐบาล-รมต.อนุชา รับข้อเรียกร้องสวัสดิการเด็กเล็ก ย้ำเด็กและเยาวชนเป็นอนาคตสำคัญ รัฐบาลให้ความสำคัญและดูแลเต็มที่
วันอังคารที่ 17 พฤษภาคม 2565
รมต.อนุชา รับข้อเรียกร้องสวัสดิการเด็กเล็ก ย้ําเด็กและเยาวชนเป็นอนาคตสําคัญ รัฐบาลให้ความสําคัญและดูแลเต็มที่
รมต.อนุชา รับข้อเรียกร้องสวัสดิการเด็กเล็ก ย้ําเด็กและเยาวชนเป็นอนาคตสําคัญ รัฐบาลให้ความสําคัญและดูแลเต็มที่
วันนี้ (17 พฤษภาคม 2565) เวลา 08.15 น. นายอนุชา นาคาศัย รัฐมนตรีประจําสํานักนายกรัฐมนตรี เป็นผู้แทน พลเอก ประยุทธ์ จันทร์โอชา นายกรัฐมนตรี พบปะและร่วมหารือตามข้อเรียกร้องนโยบายสวัสดิการเงินอุดหนุนเด็กเล็กถ้วนหน้า ตามมติคณะกรรมการส่งเสริมการพัฒนาเด็กและเยาวชนแห่งชาติ (กดยช.) และมาตรการด้านป้องกันและเยียวยาเด็กเล็กอายุ 0-6 ปี จากสถานการณ์โควิด-19 โดยมี นางสุนี ไชยรส ผู้แทนคณะทํางานขับเคลื่อนนโยบายสวัสดิการเงินอุดหนุนเด็กเล็กสู่ถ้วนหน้า 301 องค์กร นําคณะร่วมหารือด้วย
คณะทํางานขับเคลื่อนนโยบายสวัสดิการเงินอุดหนุนเด็กเล็กสู่ถ้วนหน้า 301 องค์กรได้มีข้อเรียกร้องให้นายกรัฐมนตรีและรัฐมนตรีว่าการกระทรวงพัฒนาสังคมและความมั่นคงของมนุษย์ เร่งดําเนินการจัดสวัสดิการเงินอุดหนุนเด็กเล็กอายุ 0-6 ปี แบบถ้วนหน้า เดือนละ 600 บาท/คน ให้เป็นไปตามมติของคณะกรรมการส่งเสริมการพัฒนาเด็กและเยาวชน (กดยช.) โดยเริ่มดําเนินการในปี 2565 ทั้งนี้ เนื่องจากสถานการณ์แพร่ระบาดเชื้อไวรัสโควิด-19 ส่งผลกระทบต่อเศรษฐกิจและสังคม และการดูแลเด็กเล็กอายุ 0-6 ปี ที่ครอบครัวได้รับผลกระทบ เช่น รายได้ลดมากกว่า 81% รายจ่ายเพิ่มขึ้นกว่า 50% เป็นหนี้นอกระบบเพิ่มขึ้น เด็กเล็กเข้าไม่ถึงบริการด้านสวัสดิการและสาธารณสุข ขณะที่ศูนย์เด็กเล็กหลายแห่งปิด ส่งผลต่อการเกิดภาวะขาดสารอาหาร ทุโภชนาการ และพัฒนาการทางร่างกายช้ากว่าที่ควร แม้ที่ผ่านมารัฐบาลโดยกรมกิจการเด็กและเยาวชน กระทรวงพัฒนาสังคมและความมั่นคงของมนุษย์ ได้มีโครงการเงินอุดหนุนเพื่อการเลี้ยงดูเด็กแรกเกิดตั้งแต่ปี 2558 และขยายความคุ้มครองแก่เด็กเล็กมาอย่างต่อเนื่อง เพื่อคุ้มครองเด็กแรกเกิด 0-6 ปี ในวงเงิน 600 บาท/เดือน แต่ก็ยังไม่เพียงพอต่อการสนับสนุนและส่งเสริมการเลี้ยงดูเด็กเล็กอย่างมีคุณภาพในสถานการณ์ปัจจุบัน
นอกจากนี้ คณะยังได้เสนอมาตรการป้องกันและช่วยเหลือเยียวยาครอบครัวเด็กเล็กที่ได้รับผลกระทบจากสถานการณ์โควิด-19 2 ระดับ คือ 1) มาตรการเชิงรุก โดยครอบครัวและผู้ที่เกี่ยวข้องต้องได้รับการดูแลป้องกันจากสถานการณ์โรคระบาดดังกล่าว เช่น การได้รับวัคซีนทั่วถึง 2) มาตรการลดผลกระทบต่อคุณภาพชีวิตเด็กเล็กจากการที่ศูนย์พัฒนาเด็กเล็ก/สถานดูแลเด็กเล็กถูกปิด โดยควรได้รับการสนับสนุนด้านโภชนาการที่เหมาะสม เป็นต้น
รัฐมนตรีประจําสํานักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรี มีความเป็นห่วงต่อพัฒนาการของเด็กทุกช่วงวัยโดยเฉพาะเด็กแรกเกิดที่ต้องได้รับการดูแลเป็นกรณีพิเศษ ซึ่งที่ผ่านมารัฐบาลได้สนับสนุนและให้ความช่วยเหลือมาโดยตลอด อย่างเช่นการจัดสรรงบประมาณเพื่อคุ้มครองเด็กแรกเกิด 0-6 ปี ในวงเงิน 600 บาท/เดือน สําหรับข้อเรียกร้องที่ได้รับวันนี้ตนจะนํากราบเรียนท่านนายกรัฐมนตรี และหารือ นายจุติ ไกรฤกษ์ รัฐมนตรีว่าการกระทรวงพัฒนาสังคมและความมั่นคงของมนุษย์ เพื่อเร่งดําเนินการในส่วนที่เกี่ยวข้องต่อไป พร้อมกันนี้ รัฐมนตรีประจําสํานักนายกรัฐมนตรีย้ําว่าเด็กและเยาวชนเป็นกลุ่มที่ประเทศต้องให้ความสําคัญทุกระดับ เพราะพวกเขาเปรียบดังอนาคตและพลังสําคัญของประเทศชาติ ตนเชื่อมั่นว่าในนามของรัฐบาลจะมีการแก้ปัญหาและสนับสนุนอย่างเหมาะสม เพื่อให้เด็กและเยาวชนมีคุณภาพชีวิตที่ดีในอนาคต
................................
รัฐบาลไทย-ข่าวทำเนียบรัฐบาล-นายกฯ ปลื้ม เว็บไซต์ระดับโลก จัดให้ ‘กระบี่’ เป็นเมืองต้อนรับผู้เดินทางได้ดีที่สุด ชี้ สัญญาณดีหนุนท่องเที่ยวไทย ยัน พร้อมเปิด Test and Go 1 ก.พ.นี้
วันเสาร์ที่ 29 มกราคม 2565
นายกฯ ปลื้ม เว็บไซต์ระดับโลก จัดให้ ‘กระบี่’  เป็นเมืองต้อนรับผู้เดินทางได้ดีที่สุด ชี้ สัญญาณดีหนุนท่องเที่ยวไทย ยัน พร้อมเปิด Test and Go 1 ก.พ.นี้
นายกฯ ปลื้ม เว็บไซต์ระดับโลก จัดให้ ‘กระบี่’  เป็นเมืองต้อนรับผู้เดินทางได้ดีที่สุด ชี้ สัญญาณดีหนุนท่องเที่ยวไทย ยัน พร้อมเปิด Test and Go 1 ก.พ.นี้
เมื่อวันที่ 29 ม.ค. น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม แสดงความยินดีกับจังหวัดกระบี่ ที่ได้รับรางวัล Traveller Review Awards 2022 ถูกจัดอันดับจากเว็บไซต์ Booking.com ผู้นําด้านเทคโนโลยีดิจิทัลสําหรับการเดินทางระดับโลก ให้เป็นจังหวัดที่ให้การต้อนรับผู้เดินทางได้ดีที่สุดในประเทศไทย ผ่านการรวบรวมข้อมูลกว่าหลายล้านรีวิวของลูกค้า โดยสําหรับเมืองท่องเที่ยวในประเทศไทย นอกจากจังหวัดกระบี่แล้ว ยังมีจังหวัดตราด เชียงราย เชียงใหม่ นครราชสีมา ด้วยตามลําดับ ที่สร้างความประทับใจให้แก่ผู้มาเยือนถูกจัดอันดับด้านการต้อนรับผู้เดินทางได้ดีด้วยเช่นกัน
น.ส.ไตรศุลี กล่าวว่า สําหรับการจัดอันดับดังกล่าว สอดรับกับแนวทางการเปิดประเทศต้อนรับนักท่องเที่ยวของไทย และเชื่อว่าจะส่งเสริมงานด้านการท่องเที่ยวในประเทศไทยมากขึ้น โดยที่ผ่านมา จังหวัดกระบี่ เป็นหนึ่งในจุดหมายปลายทางที่นักท่องเที่ยวทั้งคนไทยและต่างชาติให้ความสนใจ และนับตั้งแต่เปิดแคมเปญ Krabi Even More Amazing“เที่ยวกระบี่ ดีกว่าเดิม” ก็มีนักท่องเที่ยวเดินทางเยือนกระบี่อย่างต่อเนื่อง เช่นเดียวกับหลายจังหวัด ที่นักท่องเที่ยวเริ่มทยอยเดินทางเข้ามาตามมาตรการเปิดรับ
น.ส.ไตรศุลี กล่าวว่า นายกรัฐมนตรี ขอบคุณทุกองคาพยพที่เกี่ยวข้องกับการท่องเที่ยวของไทย ไม่ว่าจะเป็น ผู้ประกอบการ หน่วยงานราชการ และประชาชน ที่ช่วยกันเป็นเจ้าบ้านที่ดี สร้างความประทับใจแก่นักท่องเที่ยว และขอเป็นกําลังใจให้ทุกภาคส่วนได้พัฒนางานด้านการท่องเที่ยวและบริการต่อไป เชื่อว่าอัตลักษณ์ความเป็นมิตรที่ดีของคนไทย จะสามารถความประทับใจ ดึงดูดนักท่องเที่ยวจากทั่วโลกได้เป็นอย่างดี
น.ส.ไตรศุลี กล่าวว่า นายกรัฐมนตรี ยืนยันความพร้อม ในการต้อนรับนักท่องเที่ยวจากต่างประเทศ เข้ามาในประเทศไทยในรูปแบบ Test and Go โดยจะเริ่มอีกครั้งในวันที่ 1 ก.พ. นี้ โดยทุกภาคส่วนได้เตรียมความพร้อมรองรับการเดินทางเข้าประเทศทุกด้าน เชื่อว่าเป็นสัญญาณที่ดีสําหรับประเทศไทย ที่จะใช้โอกาสนี้ฟื้นฟูการท่องเที่ยว ฟื้นฟูเศรษฐกิจ ใต้ภายใต้มาตรการป้องกันโรคโควิด-19 ที่รัดกุม
.........................
รัฐบาลไทย-ข่าวทำเนียบรัฐบาล-คกก.ยุทธศาสตร์ชาติไฟเขียว 406 โครงการสำคัญประจำปี 2566 ที่ส่งผลต่อการบรรลุเป้าหมายของยุทธศาสตร์ชาติและแผนแม่บทภายใต้ยุทธศาสตร์ชาติปี 2566-2570 ตอบโจทย์ความต้องการในระดับพื้นที่
วันพฤหัสบดีที่ 16 กันยายน 2564
คกก.ยุทธศาสตร์ชาติไฟเขียว 406 โครงการสําคัญประจําปี 2566 ที่ส่งผลต่อการบรรลุเป้าหมายของยุทธศาสตร์ชาติและแผนแม่บทภายใต้ยุทธศาสตร์ชาติปี 2566-2570 ตอบโจทย์ความต้องการในระดับพื้นที่
คกก.ยุทธศาสตร์ชาติไฟเขียว 406 โครงการสําคัญประจําปี 2566 ที่ส่งผลต่อการบรรลุเป้าหมายของยุทธศาสตร์ชาติและแผนแม่บทภายใต้ยุทธศาสตร์ชาติปี 2566-2570 ตอบโจทย์ความต้องการในระดับพื้นที่ นายกฯ ย้ํารัฐบาลเร่งเดินหน้า เพื่อพลิกโฉมประเทศไทย
วันนี้ (16 ก.ย.64) เวลา 09.30 น. ณ ห้อง PMOC ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมคณะกรรมการยุทธศาสตร์ชาติ ครั้งที่ 2/2564 ผ่านสื่ออิเล็กทรอนิกส์ร่วมกับผู้ที่เกี่ยวข้อง นายธนกร วังบุญคงชนะ โฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรีกล่าวว่า ตามแผนยุทธศาสตร์ชาติประเทศไทยจําเป็นต้องมีแผนหลักที่จะเดินไปข้างหน้าในระยะเวลา 5 ปี อย่างสอดประสานต่อเนื่อง ด้วยการบูรณาการทั้งฝ่ายบริหาร ฝ่ายนิติบัญญัติ แต่สามารถปรับเปลี่ยนได้ตามสถานการณ์ เพื่อบรรลุวิสัยทัศน์ที่ต้องการ คือ การเพิ่มรายได้ให้กับประเทศ การพัฒนาทรัพยากรมนุษย์ ลดความเหลื่อมล้ํา ลดความยากจน ทําให้ประเทศไทยเป็นประเทศที่มีรายได้สูง ด้วยการพลิกโฉมประเทศไทย ภายในระยะเวลาที่รัฐบาลยังทําหน้าที่อยู่และส่งมอบความมั่นคง มั่นคั่ง และยั่งยืน ต่อไปในอนาคต
โอกาสนี้ คณะกรรมการฯ ได้พิจารณาให้ความเห็นชอบโครงการสําคัญประจําปี 2566 ที่ส่งผลต่อการบรรลุเป้าหมายของยุทธศาสตร์ชาติและแผนแม่บทภายใต้ยุทธศาสตร์ชาติ (ปี 2566 – ปี 2570) รวมจํานวน 406 โครงการ ตามมติ ครม. เมื่อวันที่ 18 พฤษภาคม 2564 รวมทั้งกระบวนการงบประมาณที่ต้องรองรับการดําเนินการโครงการสําคัญประจําปีงบประมาณ 2566 เพื่อนําไปสู่ผลสัมฤทธิ์ในการจัดทําโครงการสําคัญของประเทศตามเป้าหมายของยุทธศาสตร์ชาติในห้วงปี 2566 – 2570 ได้อย่างเป็นรูปธรรมบนฐานข้อมูลเชิงประจักษ์ต่อไป
นอกจากนี้ ที่ประชุมรับทราบความก้าวหน้าการดําเนินงานศูนย์อํานวยการขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียง (ศจพ.) ซึ่งนายกรัฐมนตรีได้เน้นย้ําว่า รัฐบาลให้ความสําคัญกับการแก้ไขปัญหาความยากจนและความเหลื่อมล้ํา โดยได้มีการกําชับทุกหน่วยงานที่เกี่ยวข้องให้ดําเนินการตามแนวทางอย่างเคร่งครัด และบูรณาการเพื่อให้กลุ่มคนจนเป้าหมายและกลุ่มคนเปราะบางได้รับความช่วยเหลือและพัฒนาที่เหมาะสมต่อไป
โฆษกประจําสํานักนายกรัฐมนตรียังกล่าวว่า ในที่ประชุมนายกรัฐมนตรีย้ําความสําคัญของการจัดทําโครงการสําคัญที่ต้องตอบโจทย์ความต้องการในระดับพื้นที่ ภายใต้การบูรณาการทั้งจากส่วนกลางและหน่วยงานระดับพื้นที่จะเป็นปัจจัยแห่งความสําเร็จ รวมทั้งต้องมีการรายงานผลสัมฤทธิ์การดําเนินงานของหน่วยงานที่มีความชัดเจนและเป็นรูปธรรมตามกรอบระยะเวลาที่กฎหมายกําหนด เพื่อป้องกันความซ้ําซ้อนและลดความไม่โปร่งใส นําไปสู่ความคุ้มค่าของการใช้เงินงบประมาณต่อไป
รัฐบาลไทย-ข่าวทำเนียบรัฐบาล-ปลัดฯ กอบชัย มอบหน้ากากอนามัย แอลกอฮอล์ และเจลแอลกอฮอล์ ให้แก่โรงพยาบาลจุฬาลงกรณ์ สภากาชาดไทย
วันจันทร์ที่ 12 กรกฎาคม 2564
ปลัดฯ กอบชัย มอบหน้ากากอนามัย แอลกอฮอล์ และเจลแอลกอฮอล์ ให้แก่โรงพยาบาลจุฬาลงกรณ์ สภากาชาดไทย
ปลัดฯ กอบชัย มอบหน้ากากอนามัย แอลกอฮอล์ และเจลแอลกอฮอล์ ให้แก่โรงพยาบาลจุฬาลงกรณ์ สภากาชาดไทย
วันนี้ (12 กรกฎาคม 2564) นายกอบชัย สังสิทธิสวัสดิ์ ปลัดกระทรวงอุตสาหกรรม มอบหน้ากากอนามัย KN-95 จํานวน 20,000 ชิ้น เจลแอลกอฮอล์ 75% จํานวน 28 ลัง ให้แก่โรงพยาบาลจุฬาลงกรณ์ สภากาชาดไทย เพื่อใช้สําหรับการรองรับผู้ป่วยโควิด-19 โดยมีผศ.(พิเศษ)นพ.สุรินทร์ อัศววิทูรทิพย์ ผู้ช่วยผู้อํานวยการ ด้านภาพลักษณ์องค์กร โรงพยาบาลจุฬาลงกรณ์ สภากาชาดไทย ให้การต้อนรับ ณ โรงพยาบาลจุฬาลงกรณ์ สภากาชาดไทย
รัฐบาลไทย-ข่าวทำเนียบรัฐบาล-ครม.อนุมัติหลักการร่างกฎกระทรวงกำหนดตำแหน่งเจ้าหน้าที่ของรัฐผู้มีอำนาจมีคำสั่งให้เปิดเผยข้อมูลข่าวสารตามมาตรา 15 แห่งพระราชบัญญัติข้อมูลข่าวสารของราชการ
วันอังคารที่ 22 มีนาคม 2565
ครม.อนุมัติหลักการร่างกฎกระทรวงกําหนดตําแหน่งเจ้าหน้าที่ของรัฐผู้มีอํานาจมีคําสั่งให้เปิดเผยข้อมูลข่าวสารตามมาตรา 15 แห่งพระราชบัญญัติข้อมูลข่าวสารของราชการ
ครม.อนุมัติหลักการร่างกฎกระทรวงกําหนดตําแหน่งเจ้าหน้าที่ของรัฐผู้มีอํานาจมีคําสั่งให้เปิดเผยข้อมูลข่าวสารตามมาตรา 15 แห่งพระราชบัญญัติข้อมูลข่าวสารของราชการ
วันที่ 22 มีนาคม 2565 น.ส.ไตรศุลีไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) อนุมัติหลักการร่างกฎกระทรวงกําหนดตําแหน่งเจ้าหน้าที่ของรัฐผู้มีอํานาจมีคําสั่งให้เปิดเผยข้อมูลข่าวสารตามมาตรา 15 แห่งพระราชบัญญัติข้อมูลข่าวสารของราชการ พ.ศ. 2540 พ.ศ. .... ตามที่สํานักงานปลัดสํานักนายกรัฐมนตรีเสนอ ซึ่งเป็นการปรับปรุงการกําหนดตําแหน่งเจ้าหน้าที่ของรัฐผู้มีอํานาจมีคําสั่งให้เปิดเผยข้อมูลข่าวสารตามมาตรา 15 แห่งพระราชบัญญัติข้อมูลข่าวสารของราชการ ซึ่งเป็นข้อมูลข่าวสารที่หน่วยงานของรัฐหรือเจ้าหน้าที่ของรัฐอาจมีคําสั่งไม่ให้เปิดเผย หากเปิดเผยจะก่อให้เกิดความเสียหายต่อความมั่นคง ความสัมพันธ์ระหว่างประเทศ หรือเศรษฐกิจของประเทศ เป็นต้น ให้สอดคล้องกับการเปลี่ยนแปลงระดับตําแหน่งของเจ้าหน้าที่ของรัฐในปัจจุบัน
ทั้งนี้ตามเดิมกําหนดให้ข้าราชการที่ดํารงตําแหน่งตั้งแต่ระดับ 6 ขึ้นไป เป็นผู้มีอํานาจมีคําสั่งให้เปิดเผยข้อมูลข่าวสารฯ เปลี่ยนเป็น ให้ข้าราชการที่ดํารงตําแหน่งประเภททั่วไประดับชํานาญงาน ซึ่งปฏิบัติหน้าที่หัวหน้างานประเภทวิชาการระดับชํานาญการ ประเภทอํานวยการ ประเภทบริหาร หรือเทียบเท่ากับตําแหน่งดังกล่าวขึ้นไป เป็นผู้มีอํานาจมีคําสั่งให้เปิดเผยข้อมูลข่าวสารฯ เพิ่มหน่วยงานและกําหนดตําแหน่งข้าราชการฝ่ายปกครอง ข้าราชการสํานักงานศาลรัฐธรรมนูญ ผู้บริหารมหาวิทยาลัย ให้เป็นผู้มีอํานาจมีคําสั่งให้เปิดเผยข้อมูลข่าวสารฯ ซึ่งเดิมไม่ได้กําหนดไว้ และได้ตัดตําแหน่งปลัดสุขาภิบาลและประธานสภาตําบลออก เพื่อให้สอดคล้องกับการเปลี่ยนแปลงหน่วยงานปกครองส่วนท้องถิ่น
รัฐบาลไทย-ข่าวทำเนียบรัฐบาล-ธพว. ขานรับนโยบายภาครัฐ ประกาศตรึงอัตราดอกเบี้ยให้นานที่สุด ช่วยเอสเอ็มอีไทยบริหารต้นทุนการเงิน เพื่อเดินหน้าธุรกิจเต็มกำลัง
วันศุกร์ที่ 12 สิงหาคม 2565
ธพว. ขานรับนโยบายภาครัฐ ประกาศตรึงอัตราดอกเบี้ยให้นานที่สุด ช่วยเอสเอ็มอีไทยบริหารต้นทุนการเงิน เพื่อเดินหน้าธุรกิจเต็มกําลัง
จากที่ กนง. มีมติปรับขึ้นอัตราดอกเบี้ยนโยบาย 0.25% ต่อปี จาก 0.50% เป็น 0.75% ต่อปี เมื่อวันที่ 10 ส.ค.2565 ธพว. พร้อมจะตรึงอัตราดอกเบี้ยไว้ให้นานที่สุด เพื่อบรรเทาความเดือดร้อนให้ผู้ประกอบการเอสเอ็มอี และสามารถบริหารต้นทุนการเงินได้
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank กล่าวว่า จากที่คณะกรรมการนโยบายการเงิน (กนง.) มีมติ 6 ต่อ 1 เสียง ปรับขึ้นอัตราดอกเบี้ยนโยบาย 0.25% ต่อปี จาก 0.50% เป็น 0.75% ต่อปี เมื่อวันที่ 10 สิงหาคม 2565 ที่ผ่านมา แม้ ธพว. จะได้รับผลกระทบจากต้นทุนการเงินที่เพิ่มขึ้น แต่เนื่องจาก ธพว. เป็นสถาบันการเงินของรัฐเพื่อการพัฒนาเอสเอ็มอีไทย ที่มีความใกล้ชิดและเข้าใจสถานการณ์ของเอสเอ็มอีเป็นอย่างดี รวมถึงเป็นการขานรับนโยบายรัฐบาล โดยกระทรวงการคลัง ที่มอบหมายให้สถาบันการเงินช่วยเหลือประชาชนและภาคธุรกิจ ดังนั้น ธพว. พร้อมจะตรึงอัตราดอกเบี้ยไว้ให้นานที่สุด เพื่อบรรเทาความเดือดร้อนให้ผู้ประกอบการเอสเอ็มอี และสามารถบริหารต้นทุนการเงินได้
โดยก่อนหน้านี้ ธพว. ได้ให้ความช่วยเหลือลูกค้ามาแล้วอย่างต่อเนื่อง ผ่านกระบวนการแก้ไขหนี้อย่างยั่งยืนของธนาคารแห่งประเทศไทย (ธปท.) ทําให้ลูกค้าได้รับผลกระทบไม่มาก ขณะเดียวกัน ยังมีผลิตภัณฑ์สินเชื่ออัตราดอกเบี้ยต่ําและคงที่ ช่วยเสริมสภาพคล่องและบริหารจัดต้นทุนทางการเงิน เช่น “สินเชื่อ 3D” อัตราดอกเบี้ยเริ่มต้น 4.5% ต่อปี ครอบคลุมทุกกลุ่มธุรกิจ และ “สินเชื่อธุรกิจที่เป็นมิตรต่อสิ่งแวดล้อม” (BCG Loan) อัตราดอกเบี้ยเริ่มต้น 3.99% ต่อปี เป็นต้น ประกอบกับสนับสนุนด้าน “การพัฒนา” ควบคู่ไปด้วย ภายใต้โครงการ “SME D Coach” ที่ปรึกษาธุรกิจครบวงจร ช่วยประคับประคองให้ผู้ประกอบการเอสเอ็มอีปรับตัวและเดินหน้าธุรกิจได้ต่อเนื่อง
รัฐบาลไทย-ข่าวทำเนียบรัฐบาล-กรมการขนส่งทางบก เริ่มใช้เกณฑ์ตรวจวัดควันดำจากท่อไอเสียใหม่ ตามประกาศกระทรวงทรัพยากรธรรมชาติและสิ่งแวดล้อม ตั้งแต่บัดนี้เป็นต้นไป
วันศุกร์ที่ 15 เมษายน 2565
กรมการขนส่งทางบก เริ่มใช้เกณฑ์ตรวจวัดควันดําจากท่อไอเสียใหม่ ตามประกาศกระทรวงทรัพยากรธรรมชาติและสิ่งแวดล้อม ตั้งแต่บัดนี้เป็นต้นไป
กรมการขนส่งทางบก เริ่มใช้เกณฑ์ตรวจวัดควันดําจากท่อไอเสียใหม่ ตามประกาศกระทรวงทรัพยากรธรรมชาติและสิ่งแวดล้อม ตั้งแต่บัดนี้เป็นต้นไป แนะ!!! เจ้าของรถและผู้ประกอบการขนส่ง ตรวจเช็กสภาพรถให้มีค่าควันดําตามเกณฑ์ใหม่ เพื่อร่วมกันแก้ไขปัญหา PM 2.5
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม เปิดเผยว่า ตามที่กระทรวงทรัพยากรธรรมชาติและสิ่งแวดล้อม ได้ออกประกาศกําหนดมาตรฐานค่าควันดําของรถยนต์ที่ใช้เครื่องยนต์แบบจุดระเบิดด้วยการอัด ปรับปรุงการกําหนดมาตรฐานค่าควันดําของรถยนต์ให้มีความเข้มงวดมากขึ้น เพื่อลดการปล่อยควันดําให้น้อยลง ซึ่งจะช่วยเพิ่มประสิทธิภาพในการควบคุมมลพิษ แก้ไขปัญหาฝุ่นละอองขนาดเล็ก PM 2.5 จากแหล่งกําเนิดมลพิษประเภทรถยนต์ และเป็นไปตามมาตรฐานสากล มีผลบังคับใช้วันที่ 13 เมษายน 2565 ดังนั้น กรมการขนส่งทางบก จึงได้ดําเนินการปรับปรุงมาตรฐานการตรวจวัดค่าควันดําจากท่อไอเสียของรถตามกฎหมายว่าด้วยการขนส่งทางบกและกฎหมายว่าด้วยรถยนต์ ให้สอดคล้องตามเกณฑ์มาตรฐานค่าควันดําและวิธีการตรวจวัดที่กระทรวงทรัพยากรธรรมชาติและสิ่งแวดล้อมกําหนด โดยมีสาระสําคัญ ดังนี้ กรณีการตรวจวัดควันดําด้วยเครื่องวัดควันดําระบบวัดความทึบแสง ขณะเครื่องยนต์ไม่มีภาระ ค่าควันดําสูงสุดไม่เกินร้อยละ 30 จากเดิม ร้อยละ 45 และหากตรวจวัดควันดําด้วยเครื่องวัดควันดําระบบกระดาษกรอง ขณะเครื่องยนต์ไม่มีภาระ ค่าควันดําสูงสุดไม่เกินร้อยละ 40 จากเดิม ร้อยละ 50 ซึ่งเกณฑ์การตรวจควันดําใหม่ เริ่มมีผลบังคับใช้กับการตรวจวัดควันดํารถที่มาดําเนินการตรวจสภาพรถก่อนจดทะเบียน หรือตรวจสภาพรถก่อนชําระภาษีประจําปีที่สํานักงานขนส่ง และสถานตรวจสภาพรถ (ตรอ.) ทุกแห่งแล้ว
รองอธิบดีกรมการขนส่งทางบก กล่าวเพิ่มเติมว่า การปรับปรุงมาตรฐานการตรวจวัดค่าควันดําดังกล่าวนอกจากมีผลบังคับใช้กับสํานักงานขนส่ง และสถานตรวจสภาพรถแล้ว ยังนําไปใช้กับการตรวจควันดําบนถนนสายหลักและสายรองทั่วประเทศ ซึ่งเป็นการดําเนินการตามมาตรการเพื่อแก้ไขปัญหาฝุ่นละอองขนาดเล็ก PM 2.5 ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยกรมการขนส่งทางบกได้ดําเนินการมาอย่างเข้มข้นต่อเนื่อง จัดผู้ตรวจการออกตรวจวัดควันดําจากท่อไอเสียของรถบรรทุกและรถโดยสาร ในเขตกรุงเทพมหานครและปริมณฑล และเพิ่มความถี่ในการปฏิบัติงานออกตรวจวัดควันดําทั่วประเทศ โดยเฉพาะบนถนนสายหลักและสายรองที่เข้า-ออกกรุงเทพมหานคร ทั้งนี้ ตั้งแต่บัดนี้เป็นต้นไป หากตรวจวัดควันดําด้วยระบบวัดความทึบแสง แล้วมีค่าควันดําเกินร้อยละ 30 หรือตรวจวัดควันดําด้วยระบบกระดาษกรอง แล้วมีค่าควันดํา เกินร้อยละ 40 จะถูกเปรียบเทียบปรับสูงสุด 5,000 บาท และสั่งห้ามใช้รถด้วยการพ่นข้อความ “ห้ามใช้” จนกว่าเจ้าของรถจะนํารถไปแก้ไขสภาพเครื่องยนต์ไม่ให้มีค่าควันดําเกินกําหนด และนํามาตรวจสภาพอีกครั้งจนผ่านการตรวจวัดจึงจะนําไปใช้งานได้ ดังนั้น ผู้ประกอบการขนส่งและเจ้าของรถ ควรให้ความสําคัญกับการบํารุงรักษาเครื่องยนต์ให้อยู่ในสภาพที่สมบูรณ์อยู่เสมอ รวมถึงการปรับพฤติกรรมการขับขี่ที่อาจก่อให้เกิดการเผาไหม้ที่ไม่สมบูรณ์ของเครื่องยนต์ เพื่อร่วมกันแก้ไขปัญหาฝุ่นละอองขนาดเล็ก PM 2.5 ที่เกิดจากยานพาหนะ
รัฐบาลไทย-ข่าวทำเนียบรัฐบาล-‘รมช.มนัญญา’ พลิกโฉมสารวัตรเกษตรมิติใหม่ ต้องแนะนำให้ความรู้เกษตรกร-ร้านค้า
วันพฤหัสบดีที่ 26 พฤษภาคม 2565
‘รมช.มนัญญา’ พลิกโฉมสารวัตรเกษตรมิติใหม่ ต้องแนะนําให้ความรู้เกษตรกร-ร้านค้า
‘รมช.มนัญญา’ พลิกโฉมสารวัตรเกษตรมิติใหม่ ต้องแนะนําให้ความรู้เกษตรกร-ร้านค้า พร้อมปล่อยขบวนส่งสารวัตรเกษตร อาสาสมัคร 1,800 คนทั่วประเทศ เดินหน้าตรวจสกัดร้านค้าปุ๋ย–ยา ปลอม ก่อนฤดูการเพาะปลูก
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์กล่าวในโอกาสเป็นประธานพิธีปล่อยขบวนสารวัตรเกษตร ออกปฏิบัติงานควบคุมปัจจัยการผลิตให้มีคุณภาพ รับฤดูกาลผลิตใหม่ ของสํานักวิจัยและพัฒนาการเกษตรเขตที่3ขอนแก่น กรมวิชาการเกษตร ณ ศูนย์วิจัยและพัฒนาการเกษตรอุดรธานี ตําบลเมืองเพีย อําเภอกุดจับ จังหวัดอุดรธานี ว่า การส่งเจ้าหน้าที่สารวัตรเกษตรออกตรวจสอบโรงงานผลิตปุ๋ย เมล็ดพันธุ์พืช และสารเคมีทางการเกษตรในพื้นที่ภาคตะวันออกเฉียงเหนืออย่างเข้มงวด เพื่อให้ประชาชน และเกษตรกรได้ใช้ปัจจัยการผลิตที่มีคุณภาพตรงตามที่ได้มีการขึ้นทะเบียนกับกรมวิชาการเกษตรไว้ เพื่อรณรงค์ให้ผู้ประกอบการผลิตปัจจัยการผลิตที่มีคุณภาพ
"สารวัตรเกษตรในยุคนี้ เป็นการพลิกโฉมการปฏิบัติหน้าที่จากรูปแบบเดิม เพราะจะเข้าไปดูแล ให้คําแนะนํา สิ่งไหนที่ผิด สิ่งไหนที่ถูก เพื่อให้เกษตรกรได้มีความรู้ความเข้าใจ และใกล้ชิดกับเกษตรกรและผู้ประกอบการมากขึ้น สารวัตรเกษตรแบบใหม่จะต้องทําให้เกษตรกรอยากเข้าหาขอความรู้ คําแนะนําต่างๆ ได้ และขอฝากเจ้าหน้าที่สารวัตรเกษตรทั่วประเทศให้ทําหน้าที่อย่างเต็มที่ ร่วมใจกันออกตรวจเพื่อรักษาผลประโยชน์ของพี่น้องประชาชน“ รมช.มนัญญา กล่าว
นายระพีภัทร์จันทรศรีวงศ์ อธิบดีกรมวิชาการเกษตร กล่าวว่า งานควบคุมตามพระราชบัญญัติเป็นภารกิจสําคัญอีกอย่างหนึ่งที่สารวัตรเกษตร ของกรมวิชาการเกษตรต้องดําเนินการรับผิดชอบกํากับดูแลงานตาม พ.ร.บ. ต่างๆ ถึง6ฉบับ ในพื้นที่จังหวัดในภาคตะวันออกเฉียงเหนือตอนบน11จังหวัดมีร้านจําหน่ายปัจจัยการผลิตทางการเกษตรกว่า6,000ร้านค้า มีพนักงานเจ้าหน้าที่สารวัตรเกษตรในเขตพื้นที่นี้เพียง43คน กลุ่มควบคุมตามพระราชบัญญัติ สํานักวิจัยและพัฒนาการเกษตรเขตที่3จึงริเริ่มโครงการสารวัตรเกษตรอาสา ซึ่งเป็นการนําผู้นําชุมชน เกษตรกร และภาคส่วนต่างๆ มารับการอบรมและร่วมเฝ้าระวัง แจ้งเบาะแส เพื่อให้สามารถกํากับดูแลงานด้านนี้ ได้ดียิ่งขึ้นปัจจุบันมีสารวัตรเกษตรอาสาใน11จังหวัดนี้ รวม1,813คน กรมวิชาการเกษตรจึงได้ขยายโครงการนี้ให้สํานักวิจัยและพัฒนาการเกษตรและศูนย์วิจัยและพัฒนาการเกษตรในสังกัดทั่วประเทศ
สําหรับ11จังหวัดในภาคตะวันออกเฉียงเหนือตอนบน ได้แก่ จังหวัดกาฬสินธุ์ ขอนแก่น ชัยภูมิ มุกดาหาร สกลนคร นครพนม หนองคาย หนองบัวลําภู บึงกาฬ เลย และอุดรธานีอย่างไรก็ตาม ในช่วงปี2564ที่ผ่านมา กรมวิชาการเกษตรได้มีการตรวจตามเบาะแส ตามข้อร้องเรียน สําหรับผู้ประกอบการที่ขออนุญาตและไม่ได้รับอนุญาตตามพระราชบัญญัติปุ๋ย วัตถุอันตรายและพันธุ์พืชสามารถมีการจับกุมและดําเนินคดีข้อมูล ณ วันที่ 28ก.ย.64รวม4จังหวัด4คดี รวมมูลค่า5,770 250บาท และในปี2563จํานวน6จังหวัด15คดี มูลค่า51ล้านบาท
รัฐบาลไทย-ข่าวทำเนียบรัฐบาล-มาชอปกัน ! เกษตรกร Happy เฟส 2 สั่งออนไลน์ สดจากสวน ส่งฟรีถึงบ้าน
วันอังคารที่ 17 สิงหาคม 2564
มาชอปกัน ! เกษตรกร Happy เฟส 2 สั่งออนไลน์ สดจากสวน ส่งฟรีถึงบ้าน
....
กระทรวงเกษตรและสหกรณ์เปิดโครงการ “เกษตรกร Happy” เฟส 2 เชิญชวนประชาชนบริโภคผลไม้ไทย และสนับสนุนพี่น้องชาวสวนในการจําหน่ายผลไม้ในช่วงโควิด-19 ที่ได้รับผลกระทบจากการส่งออกและการจําหน่ายในประเทศ เช่น เงาะโรงเรียนนาสาร มังคุดนครศรี ลําไยพะเยา ฯลฯ
.
โดยการดําเนินการในเฟสที่ 1 ประสบความสําเร็จอย่างมาก ช่วยให้ราคาในตลาดมังคุดปรับตัวสูงขึ้น และมียอดขายกว่า 20,000 ตัน ผู้สนใจสามารถสั่งซื้อผลไม้คุณภาพดี ส่งตรงจากสวนได้ที่www.thailandpostmart.comพร้อมจัดส่งฟรีถึงบ้านโดยไปรษณีย์ไทย
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ประธานรัฐสภา พร้อมปลัด พม. ร่วมมอบหน้ากากอนามัยและนมผงสำหรับเด็กให้กลุ่มเปราะบางเดือดร้อนจากโควิด - 19 ที่ จ.อุดรธานี
วันอังคารที่ 17 พฤษภาคม 2565
ประธานรัฐสภา พร้อมปลัด พม. ร่วมมอบหน้ากากอนามัยและนมผงสําหรับเด็กให้กลุ่มเปราะบางเดือดร้อนจากโควิด - 19 ที่ จ.อุดรธานี
ประธานรัฐสภา พร้อมปลัด พม. ร่วมมอบหน้ากากอนามัยและนมผงสําหรับเด็กให้กลุ่มเปราะบางเดือดร้อนจากโควิด - 19 ที่ จ.อุดรธานี
เมื่อวันที่ 14 พ.ค. 65 เวลา 09.00 น. ที่ศาลากลางจังหวัดอุดรธานี อําเภอเมือง จังหวัดอุดรธานี นายชวน หลีกภัย ประธานรัฐสภา และ ดร.อิสระ เสรีวัฒนวุฒิ สมาชิกสภาผู้แทนราษฎร พร้อมด้วยนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์(ปลัด พม.) และคณะผู้บริหารกระทรวง พม. ได้ร่วมลงพื้นที่จังหวัดอุดรธานี เพื่อมอบหน้ากากอนามัยสําหรับผู้ใหญ่ จํานวน10,000 ชิ้นและหน้ากากอนามัยสําหรับเด็ก จํานวน 2,000 ชิ้น ให้กับนายสยาม ศิริมงคล ผู้ว่าราชการจังหวัดอุดรธานี เพื่อส่งต่อให้พัฒนาสังคมและความมั่นคงของมนุษย์จังหวัดนําไปแจกจ่ายช่วยเหลือกลุ่มเปราะบางสําหรับป้องกันการแพร่ระบาดของโควิด - 19 อีกทั้งได้มอบนมผงสําหรับเด็กในโครงการ "พม. ปันสุข" เพื่อนําไปช่วยเหลือครอบครัวกลุ่มเปราะบางที่ขาดแคลน โดยเฉพาะครอบครัวแม่เลี้ยงเดี่ยว โดยมีอาสาสมัครพัฒนาสังคมและความมั่นคงของมนุษย์ (อพม.) ในพื้นที่ช่วยแจกจ่ายอย่างทั่วถึงต่อไป
นางพัชรี กล่าวว่า หากกลุ่มเปราะบางและประชาชนประสบปัญหาทางสังคมและได้รับความเดือดร้อนจากผลกระทบของโควิด - 19 สามารถติดต่อขอความช่วยเหลือได้ที่ ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง และสํานักงานพัฒนาสังคมและความมั่นคงของมนุษย์จังหวัด และอาสาสมัครพัฒนาสังคมฯ (อพม.) ในพื้นที่ ทั้งนี้ กระทรวง พม. พร้อมช่วยเหลืออย่างเต็มที่
รัฐบาลไทย-ข่าวทำเนียบรัฐบาล-ภาวะ LONG COVID ผลกระทบระยะยาวต่อสุขภาพ
วันจันทร์ที่ 28 กุมภาพันธ์ 2565
ภาวะ LONG COVID ผลกระทบระยะยาวต่อสุขภาพ
#LONGCOVID
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ไม่นิ่งนอนใจติดตามโควิด-19 ใกล้ชิด หารือ ศบค. พฤหัสนี้ ขอบคุณคนไทยมีวินัยป้องกันเต็มที่ ขณะที่ต่างประเทศยอดติดเชื้อยังพุ่ง
วันอังคารที่ 18 มกราคม 2565
โฆษกรัฐบาลเผย นายกฯ ไม่นิ่งนอนใจติดตามโควิด-19 ใกล้ชิด หารือ ศบค. พฤหัสนี้ ขอบคุณคนไทยมีวินัยป้องกันเต็มที่  ขณะที่ต่างประเทศยอดติดเชื้อยังพุ่ง
โฆษกรัฐบาลเผย นายกฯ ไม่นิ่งนอนใจติดตามโควิด-19 ใกล้ชิด หารือ ศบค. พฤหัสนี้ ขอบคุณคนไทยมีวินัยป้องกันเต็มที่  ขณะที่ต่างประเทศยอดติดเชื้อยังพุ่ง
วันที่ 18 มกราคม 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เร่งแก้ปัญหาเศรษฐกิจปากท้อง และการดํารงชีวิตของประชาชนในแต่ละวัน ในขณะที่ประเทศไทยยังคงมีการแพร่ระบาดของเชื้อไวรัสสายพันธุ์โอมิครอน ในช่วงปลายปีที่ผ่านมา และเริ่มมากขึ้นหลังจากช่วงเทศกาลปีใหม่ อย่างไรก็ตาม ต้องขอบคุณคนไทยทุกคนที่ส่วนใหญ่ยังปฏิบัติมาตรการดูแลตนเองแบบครอบจักรวาล ซึ่งไทยแตกต่างจากหลายประเทศ เพราะยังคงสามารถควบคุมการแพร่ระบาด และผู้เสียชีวิตอยู่ในระดับต่ํา
โฆษกประจําสํานักนายกรัฐมนตรี กล่าวว่า นายกรัฐมนตรีจะเป็นประธานการประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด – 19) ในวันที่ 20 มกราคมนี้ ซึ่งกระทรวงสาธารณสุขเตรียมเสนอการปรับพื้นที่โซนสีของแต่ละจังหวัด เป็นไปเพื่อกําหนดมาตรการสําหรับกิจการ/กิจกรรมต่าง ๆ ให้สอดคล้องกับสถานการณ์การแพร่ระบาดของโอมิครอน รวมทั้งจะมีการประเมินสถานการณ์มาตรการเข้าประเทศ และความปลอดภัยของคนในประเทศ โดยล่าสุด (18 ม.ค.65) พบผู้ป่วยรายใหม่ 6,397 ราย จําแนกเป็น
ผู้ป่วยจากในประเทศ 6,232 ราย
ผู้ป่วยมาจากต่างประเทศ 165 ราย
ผู้ป่วยสะสม 1 14,376 ราย (ตั้งแต่ 1 มกราคม 2565) หายป่วยกลับบ้าน 6,637 ราย หายป่วยสะสม 65,409 ราย (ตั้งแต่ 1 มกราคม 2565)
ผู้ป่วยกําลังรักษา 81,952 ราย
เสียชีวิต 18 ราย
ส่วนการให้บริการวัคซีน COVID-19 (18 ม.ค. 65) ประเทศไทยฉีดวัคซีนสะสมแล้ว 110,663,601 โดส แบ่งเป็นเข็มที่ 1 ฉีดสะสม 51,831,786 โดส เข็มที่ 2 ฉีดสะสม 47,676,337 โดส เข็มที่ 3 ฉีดสะสม 10,507,085 โดส เข็มที่ 4 ฉีดสะสม 648,393 โดส
...................................
รัฐบาลไทย-ข่าวทำเนียบรัฐบาล-กรมราชทัณฑ์ ชี้แจงข้อกล่าวหาผู้ชุมนุมติดเชื้อโควิด-19 จากสถานกักขัง
วันจันทร์ที่ 16 สิงหาคม 2564
กรมราชทัณฑ์ ชี้แจงข้อกล่าวหาผู้ชุมนุมติดเชื้อโควิด-19 จากสถานกักขัง
อธิบดีกรมราชทัณฑ์ ระบุกําลังรอผลการตรวจหาเชื้อโควิด-19 ในผู้ต้องขังที่เกี่ยวข้องกับการชุมนุม และเร่งสอบสวนไทม์ไลน์ของผู้ต้องขังแล้ว
วันที่ 15 สิงหาคม 2564 นายอายุตม์ สินธพพันธุ์ อธิบดีกรมราชทัณฑ์ กล่าวว่าเรือนจําอําเภอธัญบุรี ได้รับตัวนายธนพัฒน์ กาเพ็ง ไว้เมื่อวันที่ 9 สิงหาคม 2564 และได้ดําเนินการตรวจร่างกายอย่างละเอียด รวมถึงตรวจหาเชื้อโควิด – 19 ด้วย ATK (Antigen Test Kit) เมื่อวันที่ 10 สิงหาคม 2564 โดยผลการตรวจเป็นลบ ไม่พบเชื้อโควิดแต่อย่างใด ทั้งนี้ การควบคุมตัวผู้ต้องขังในคดีเกี่ยวกับการชุมนุมทั้งหมดจํานวน 8 ราย นั้น ทางเรือนจําได้จัดสถานที่ควบคุมไว้อย่างเป็นสัดส่วนและชัดเจน โดยมิได้อยู่รวมกับผู้ต้องขังอื่น ซึ่งต่อมานายธนพัฒน์ฯ ได้รับการประกันตัว เมื่อวันที่ 14 สิงหาคม 2564 ทางเรือนจําจึงได้ตรวจหาเชื้อโควิดอีกครั้งเป็นการเบื้องต้นก่อนปล่อยตัว และพบว่า นายธนพัฒน์ฯ ติดเชื้อโควิด -19 หลังจากนั้นทางเรือนจํา จึงได้ตรวจหาเชื้อโควิด -19 ในผู้ต้องขังที่อยู่ร่วมห้องเดียวกันกับนายธนพัฒน์ฯ ทั้งหมด ซึ่งขณะนี้อยู่ระหว่างรอผลการตรวจเพื่อความชัดเจน และหากผลเป็นประการใดจะได้แจ้งให้ทราบอีกครั้ง
ซึ่งในกรณี นายธนพัฒน์ฯ ติดเชื้อโควิด -19 ทางเรือนจําได้ดําเนินการตามแนวทางการปล่อยตัวผู้ต้องขังในภาวะที่มีการแพร่ระบาดอย่างชัดเจน โดยประสานไปยังโรงพยาบาลแม่ข่าย แจ้งให้ญาติทราบถึงผลการตรวจโควิด - 19 แต่เนื่องจากญาติอยู่ต่างจังหวัดไม่สามารถมารับตัวได้ จึงประสานไปยังทนายความของนายธนพัฒน์ฯ และได้แจ้งความประสงค์ขอรับตัวนําส่งศูนย์พักคอยวัดสิงห์ เขตจอมทอง กรุงเทพมหานคร เรียบร้อยแล้ว โดยขณะนี้กรมราชทัณฑ์อยู่ระหว่างการสอบสวนโรคผู้ต้องขังภายในสถานที่ดังกล่าว โดยละเอียดอย่างเร่งด่วน เพื่อให้ได้ความชัดเจนเกี่ยวกับไทม์ไลน์การติดเชื้อของผู้ต้องขังดังกล่าว แต่อย่างไรก็ตามกรมราชทัณฑ์ มิได้นิ่งนอนใจต่อเหตุการณ์ดังกล่าว และยังคงดําเนินการตาม มาตรการด้านสาธารณสุขอย่างเคร่งครัดต่อไป
รัฐบาลไทย-ข่าวทำเนียบรัฐบาล-รฟม. มั่นใจ การออกแบบสถานีรถไฟฟ้าใต้ดิน MRT
วันอังคารที่ 9 สิงหาคม 2565
รฟม. มั่นใจ การออกแบบสถานีรถไฟฟ้าใต้ดิน MRT
พร้อมรับมือปัญหาน้ําท่วมฉับพลันในกรุงเทพฯ
ตามที่ สื่อมวลชนและสื่อสังคมออนไลน์ ได้มีการเผยแพร่ข่าวกรณีน้ําท่วมพื้นที่ทางใต้ของกรุงโซลประเทศเกาหลีใต้ ในช่วงค่ําวันจันทร์ที่ 8 สิงหาคม 2565 ซึ่งมีฝนตกหนักกว่า 141.5 มิลลิเมตร ซึ่งถือเป็นการตกหนักสุดในรอบ 80 ปี ตามรายงานของสื่อมวลชนท้องถิ่น
ในการนี้ การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ขอเรียนชี้แจงว่า โครงการรถไฟฟ้าภายใต้การกํากับดูแลของ รฟม. ที่ก่อสร้างในพื้นที่กรุงเทพมหานคร นั้น โดยสภาพพื้นที่เป็นพื้นที่ราบลุ่ม ซึ่งแตกต่างจากพื้นที่ทางใต้ของกรุงโซลฯ ที่มีลักษณะภูมิประเทศเป็นพื้นที่ลาดเชิงเขา จึงประสบปัญหาน้ําท่วมฉับพลัน อย่างไรก็ตาม รฟม.ได้คํานึงถึงการป้องกันปัญหาน้ําท่วมฉับพลันไว้ตั้งแต่การออกแบบ โดยมีรายละเอียดดังนี้
1. ทางขึ้น - ลงสถานีรถไฟฟ้าใต้ดิน MRT ถูกออกแบบให้มีความสูงมากกว่าค่าระดับน้ําท่วมสูงสุดจากสถิติในรอบ 200 ปี นอกจากนี้ ยังจัดเตรียมอุปกรณ์ป้องกันน้ําท่วม โดยมีความสูงเพิ่มเติมอีก 1.00 เมตร (Flood Protection Board) ซึ่งจะสูงราว 2.50 เมตร จากค่าระดับถนนเฉลี่ยในกรุงเทพฯ ที่พร้อมติดตั้งได้ตลอดเวลา
2. เมื่อติดตั้งแผ่นป้องกันน้ําท่วมดังกล่าวแล้ว โอกาสที่น้ําจะรั่วเข้าสถานีมีน้อยมาก และ รฟม. ยังได้จัดเตรียมเครื่องสูบน้ําบริเวณทางขึ้น - ลง ของสถานีรถไฟฟ้าใต้ดิน MRT เพื่อรองรับเหตุการณ์ฉุกเฉินอีกขั้นหนึ่ง พร้อมทั้งได้จัดให้มีเจ้าหน้าที่ตรวจสอบอุโมงค์ สถานี และผนังสถานี ในช่วงน้ําหลากทุกวัน
ดังเห็นได้จากเหตุการณ์น้ําท่วมใหญ่ในกรุงเทพฯ เมื่อปี 2554 ที่ รฟม. ได้ใช้ประโยชน์จากการออกแบบระบบป้องกันน้ําท่วมดังกล่าว ทําให้โครงการรถไฟฟ้าใต้ดิน MRT ไม่ได้รับผลกระทบ และยังสามารถให้บริการประชาชนได้ตามปกติ
รฟม. ขอยืนยันว่า การออกแบบโครงการรถไฟฟ้าภายใต้การกํากับการของ รฟม. เป็นการออกแบบที่คํานึงถึงความปลอดภัยในเหตุการณ์ฉุกเฉิน ซึ่งอ้างอิงตามมาตรฐานสากล และกฎหมายที่เกี่ยวข้องแล้ว ติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชน แห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”